**НА ВНИМАНИЕТО НА ЗЕМЕДЕЛСКИТЕ СТОПАНИ**

**И ПРЕДПРИЯТИЯТА ЗА ПРЕРАБОТКА НА ЗЪРНО**

Във връзка с **промяна в Закона** за прилагане на общата организация на пазарите на земеделски продукти на Европейския съюз *(ЗПООПЗПЕС)*, постановен с*УКАЗ № 310 от 18.12.2018 г. и* публикуван в **ДВ, бр. 106/21.12.2018 г.,**Ви уведомяваме:

1. Физически и юридически лица, **които ползват обекти за съхранение на зърно с вместимост над 50 тона** е необходимо да подадат декларация за вписване в регистъра на обектите за съхранение на зърно (Приложение 1). Към приложението се прилага документ за собственост на обекта или договор за ползване. *(чл. 58н и т.30 на Допълнителните разпоредби от ЗПООПЗПЕ, УКАЗ № 310, § 61, т.9)*

 2. Собствениците или ползвателите **обекти за съхранение на зърно**, подават ежемесечно декларация по Приложение № 2 на Наредба №23/29.12.2015г. (от **1 до 3-то** число на месеца) за наличните количества зърно към края на предходния месец. *(чл. 58о, ал.1 от ЗПООПЗПЕ)*

3. Декларация на **земеделски стопани** за произведено количество зърно трябва да се подава от всички, които са отглеждали зърно на обща площ над 500 декара, както следва:

* до 30-ти септември - за обикновена пшеница, ечемик, ръж, овес, тритикале и рапица;
* до 30-ти ноември – за царевица, слънчоглед, соя и оризова арпа.

*(чл. 58о, ал.2 от ЗПООПЗПЕ, УКАЗ № 310 от 18.12.2018 г., § 51, т.2)*

4. **Предприятията за преработка на зърно** (ППЗ) подават в съответната ОД ”Земеделие” в края на всяко тримесечие, декларация по образец за количеството преработено зърно за съответното тримесечие.

* **Предприятия за преработка на зърно** са мелниците, включително оризовите предприятия и цеховете за производство на фуражи, нишесте, малц, белени слънчогледови семки, биогорива, маслодобивните предприятия, спиртоварните, пивоварните и предприятия за пакетиране на зърно и зърнени продукти. *(чл. 58о, ал.3 от ЗПООПЗПЕ, УКАЗ № 310 от 18.12.2018 г., § 51, т.3; § 61, т.40)*

Декларациите се подават (с подпис и печат) в **ОД „Земеделие” Хасково**:

* по електронен път на имейл: **ODZG\_Haskovo@mzh.government.bg**
* или на хартиен носител на адрес:

**6300 гр.Хасково, пл. Свобода №5, тел/факс. 038/66-49-16**

Образците на декларациите ще се намират и на интернет страницата на **ОД „Земеделие” Хасково.**

При промяна в Наредба №23/29.12.2015г. във връзка с посочените промени в закона ще бъдете информирани.Допълнителна информация на **мобилен т.: 087 6625 124.**